जानबूझकर भोपाल टीम को कमजोर चुन रहे हैं चयनकर्ता
भोपाल के पूर्व क्रिकेटर अब्दुल अकील के नेतृत्व में करीब सात-आठ खिलाड़ियों ने बाहरी चयन समिति पर आरोप लगाया है कि चयनकर्ता जानबूझकर भोपाल की टीम कमजोर चुन रहे हैं, ताकि टूर्नामेंट में उनके संभागों की टीमों को आसानी से जीत हासिल होती रहे। माधवराव सिंधिया स्मृति वनडे टूर्नामेंट के लिए चयनकर्ताओं ने ऐसी टीम चुनी, जो सेमीफाइनल से पहले हार गई। जबकि ट्रायल में अमरजीत सिंह, समीर कुरैशी, अरबाज कुरैशी, उस्मान अली, जीशान अली, दानिश रैन, अभिषेक सिंह जैसे खिलाड़ी मौजूद थे, जिन्हें दरकिनार कर दिया गया। यह सभी खिलाड़ी पिछले वर्ष बीडीसीए टीम के सदस्य थे। और वैसे भी 250 खिलाड़ियों को दो दिन में नहीं परखा जा सकता। यह आरोप उन्होंने शनिवार को एक पत्रवार्ता के दौरान लगाए। इस दौरान अकील के साथ मुजीब खान, अमिताभ वर्मा, राजू ईरानी, विशाल अय्यर, नारायण और योगेंद्र व्यास उपस्थित थे।
इन सभी का कहना है कि अब अंडर-18 खिलाड़ियों के साथ भी ऐसा ही किया जा रहा है। अंडर-18 टीम में भी एक खिलाड़ी राजस्थान का है जबकि एक अन्य राजीव गांधी कालेज में फाइनल ईयर का छात्र है। अगर वह फाइनल ईयर में है तो 18 साल का कैसे हो सकता है। उल्लेखनीय है कि भोपाल क्रिकेट में दो फाड़ के चलते एमपीसीए ने भोपाल की टीम चुनने के लिए एक स्वतंत्र चयन समिति बना रखी है, जो दो दिन के लिए भोपाल आती है और टीम चुनकर चली जाती है। इस चयन समिति में इंदौर, रीवा और सागर संभाग के पदाधिकारी शामिल हैं।
सीनियर क्रिकेटरों ने लगाया आरोप
hin_Deva hin_Deva hin_Deva awa_Deva